FÆLLES HOLDNING (EF) Nr. 16/2005

fastlagt af Rådet den 24. januar 2005

med henblik på vedtagelse af Europa-Parlamentets og Rådets direktiv 2005/…/EF af … om ændring af Rådets direktiv 76/115/EØF om tilnærmelse af medlemsstaternes lovgivning om sikkerhedsselers forankring i motordrevne køretøjer

(EØS-relevant tekst)

(2005/C 111 E/03)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 95,

under henvisning til forslag fra Kommissionen,

under henvisning til udtalelse fra Det Europæiske Økonomiske og Sociale Udvalg (1),

efter proceduren i traktatens artikel 251 (2), og

ud fra følgende betragtninger:

Undersøgelser har vist, at brugen af sikkerhedsseler og fastholdelsesanordninger kan bidrage til en betydelig reduktion af antallet af trafikdræbte og alvorligheden af kvæstelser i tilfælde af ulykker, også hvis køretøjet ruller rundt. Montering af sikkerhedsseler og fastholdelsesanordninger i alle klasser af køretøjer vil uden tvivl være et vigtigt skridt fremad med hensyn til øget trafiksikkerhed og dermed med hensyn til at redde menneskeliv.

I sin beslutning af 18. februar 1986 om fælles foranstaltninger til nedsættelse af antallet af færdselsulykker som led i Fællesskabets program for færdselssikkerhedsåret (3) understregede Europa-Parlamentet behovet for at gøre anvendelse af sikkerhedsseler obligatorisk for alle passagerer, herunder børn, undtagen i køretøjer inden for offentlig transport. Der skal derfor skelnes mellem busser til offentlig transport og andre køretøjer med hensyn til obligatorisk montering af sikkerhedsseler og/eller fastholdelsesanordninger.

Indtil Fællesskabets typegodkendelsessystem udvides til at omfatte alle klasser af køretøjer, bør det med henblik på at fremme færdselssikkerheden kræves, at der i køretøjer, der tilhører andre klasser end klasse M1 monteres forankringer til sikkerhedsseler og/eller fastholdelsesanordninger.

Målet for dette direktiv, nemlig forbedring af trafiksikkerheden gennem indførelse af obligatorisk montering af sikkerhedsseler i visse klasser af køretøjer, kan ikke i tilstrækkelig grad opfyldes af medlemsstaterne og kan i overensstemmelse med subsidiaritetsprincippet, jf. traktatens artikel 5, på grund af foranstaltningens omfang bedre gennemføres på fællesskabsplan. I overensstemmelse med proportionalitetsprincippet, jf. nævnte artikel 5, er dette direktiv ikke mere vidtgående, end hvad der er nødvendigt for at nå dette mål —

UDSTEDT FØLGENDE DIREKTIV:

Artikel 1

Ændringer af direktiv 76/115/EØF

I direktiv 76/115/EØF foretages følgende ændringer:

»Køretøjer i klasse M2 og M3 underopdeles i grupper som fastlagt i del 2 i bilag I til Europa-Parlamentets og Rådets direktiv 2001/85/EF af 20. november 2001 om særlige bestemmelser for køretøjer, der anvendes til personbefordring og har flere end otte siddepladser ud over førerens plads (6) .

For sæder, der kun er beregnet til brug, når køretøjet holder stille, samt for andre sæder i alle køretøjer, der ikke er omfattet af punkt 4.3.1-4.3.5 kræves der ikke forankringer. Hvis køretøjet har forankringer til sådanne sæder, skal disse forankringer opfylde dette direktivs bestemmelser.

Artikel 2

Foranstaltninger for handicappede

Kommissionen undersøger senest … (8) specifikke procedurer for harmonisering af kravene til forankringer, der kun er beregnet til sikkerhedsseler til handicappede, eller andre fastholdelsesanordninger, der er nævnt i artikel 2a i direktiv 77/541/EØF, på grundlag af eksisterende internationale standarder og nationale retsforskrifter med henblik på at give et sikkerhedsniveau, der svarer til niveauet i nærværende direktiv. Kommissionen forelægger om nødvendigt udkast til foranstaltninger. Ændringer af dette direktiv vedtages efter artikel 13 i direktiv 70/156/EØF.

Artikel 3

Gennemførelse

1. Fra … (9) må medlemsstaterne for så vidt angår forankringer til sikkerhedsseler, der er i overensstemmelse med kravene i direktiv 76/115/EØF som ændret ved nærværende direktiv:

2. Fra … (10) skal medlemsstaterne for så vidt angår forankringer til sikkerhedsseler, der ikke er i overensstemmelse med kravene i direktiv 76/115/EØF som ændret ved nærværende direktiv med hensyn til nye typer af køretøjer:

3. Fra … (11) skal medlemsstaterne for så vidt angår forankringer til sikkerhedsseler, der ikke er i overensstemmelse med kravene i direktiv 76/115/EØF som ændret ved nærværende direktiv:

anse typeattester, som ledsager nye køretøjer, for ikke længere at være gyldige for så vidt angår bestemmelserne i artikel 7, stk. 1, i direktiv 70/156/EØF

Artikel 4

Gennemførelse i national ret

1. Medlemsstaterne vedtager og offentliggør inden den … (12) de love og administrative bestemmelser, der er nødvendige for at efterkomme dette direktiv. De underretter straks Kommissionen herom.

2. Medlemsstaterne anvender disse bestemmelser fra den … (13).

3. Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

4. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 5

Ikrafttræden

Dette direktiv træder i kraft på tyvendedagen efter offentliggørelsen i Den Europæiske Unions Tidende.

Artikel 6

Adressater

Dette direktiv er rettet til medlemsstaterne.

(1) EUT C 80 af 30.3.2004, s. 8.

(2) Europa-Parlamentets udtalelse af 17. december 2003 (EUT C 91 E af 15.4.2004, s. 496), Rådets fælles holdning af 24. januar 2005 og Europa-Parlamentets holdning af ... (endnu ikke offentliggjort i EUT).

(3) EFT C 68 af 24.3.1986, s. 35.

(4) EFT L 42 af 23.2.1970, s. 1. Senest ændret ved Kommissionens direktiv 2004/78/EF (EUT L 153 af 30.4.2004, s. 102).

(5) EFT L 24 af 30.1.1976, s. 6. Senest ændret ved Kommissionens direktiv 96/38/EF (EFT L 187 af 26.7.1996, s. 95).

(6) EFT L 42 af 13.2.2002, s. 1.«

(7) EFT L 220 af 29.8.1977, s. 95. Senest ændret ved tiltrædelsesakten af 2003.«

(8) 24 måneder efter datoen i artikel 4, stk. 2.

(9) Datoen i artikel 4, stk. 2.

(10) Seks måneder efter datoen i stk. 1.

(11) 18 måneder efter datoen i stk. 1.

(12) Seks måneder efter dette direktivs ikrafttræden.

(13) Seks måneder og én dag efter dette direktivs ikrafttræden.

RÅDETS BEGRUNDELSE

I. INDLEDNING

Direktivforslaget, som Kommissionen fremlagde den 20. juni 2003 (1), er baseret på EF-traktatens artikel 95.

Det Økonomiske og Sociale Udvalg afgav udtalelse (2) den 10. december 2003.

Europa-Parlamentet afsluttede førstebehandlingen og afgav udtalelse den 17. december 2003 (3).

Rådet vedtog den 24. januar 2005 sin fælles holdning, som den foreligger i dok. 11933/04.

II. FORMÅL

Formålet med direktivforslaget er at ændre Rådets direktiv 76/115/EØF af 18. december 1975, senest ændret ved Kommissionens direktiv 96/38/EF, om tilnærmelse af medlemsstaternes lovgivning med hensyn til sikkerhedsselers forankring i motordrevne køretøjer, for at indføre krav om montering af sikkerhedsseler i andre køretøjer end personbiler.

Følgende to direktiver vedrører også montering af sikkerhedsseler i køretøjer:

— Rådets direktiv 74/408/EØF af 22. juli 1974, senest ændret ved Kommissionens direktiv 96/37/EF, om tilnærmelse af medlemsstaternes lovgivning om motorkøretøjers sæder

— Rådets direktiv 77/541/EØF af 28. juni 1977, senest ændret ved Kommissionens direktiv 2003/3/EF, om tilnærmelse af medlemsstaternes lovgivning om sikkerhedsseler og fastholdelsesanordninger i motordrevne køretøjer.

Med henblik på obligatorisk montering af sikkerhedsseler i alle motorkøretøjer har Kommissionen foreslået, at de tre direktiver ændres samtidigt af tekniske grunde.

Under hensyn til, at det endelige mål med den foreslåede aktion er at forbedre trafiksikkerheden, bør direktiverne vedtages samtidigt og gennemføres på samme dato.

III. GENNEMGANG AF DEN FÆLLES HOLDNING

1. Generelt

Rådet har i sin enstemmigt vedtagne fælles holdning:

— ændret artikel 1 for at tillade medlemsstaterne at undtage forankring for sikkerhedsseler og for fastholdelsesanordninger beregnet til handicappede fra direktivets krav

— tilføjet en ny artikel for at opfordre Kommissionen til at undersøge specifikke procedurer for harmonisering af kravene for handicappede

— udsat forskellige ikrafttrædelsesdatoer i artikel 3

— afvist fire af Europa-Parlamentets ændringer om en bestemmelse i artikel 1 om forankringer til topunktssele ved sidevendte sæder i turistbusser, da Rådet deler Kommissionens synspunkt med hensyn til faren ved sidevendte sæder i alle former for køretøjer.

2. Elementer i den fælles holdning, der er nye i forhold til Kommissionens forslag

Artikel 1, nr. 2)

Kommissionens tekst er blevet suppleret med specifikke bestemmelser vedrørende forankringer til sikkerhedsseler og fastholdelsesanordninger beregnet til handicappede, så det bliver muligt at undtage disse forankringer fra direktivets tekniske bestemmelser.

Artikel 2

Der er indsat en ny bestemmelse for at opfordre Kommissionen til, hvis det er relevant, at forelægge et udkast til bestemmelser med henblik på harmonisering af national lovgivning, der finder anvendelse på sikkerhedsbælter og fastholdelsesanordninger beregnet til handicappede.

Artikel 3 (tidl. artikel 2)

Alle datoer vedrørende direktivets gennemførelse er blevet udsat og erstattet med datoer, der vil afhænge af datoen for dette nye direktivs vedtagelse.

IV. KONKLUSION

Den fælles holdning, der stort set er på linje med Kommissionens forslag, blev enstemmigt vedtaget af Rådet. De væsentligste ændringer i forhold til Kommissionens forslag vedrører undtagelsen med hensyn til forankringer for sikkerhedsseler og fastholdelsesanordninger beregnet til handicappede og datoerne for det vedtagne direktivs gennemførelse og ikrafttræden.

(1) Dok. 10887/03 ENT 114 CODEC 908.

(2) EUT C 80 af 30.3.2004, s. 8.

(3) EUT C 91 E af 15.4.2004, s. 496.